El territoriu onde se fala l'asturianu ye prácticamente'l de toa Asturies, a nun ser la zona más occidental, al oeste del ríu Navia, onde se fala gallego-asturianu. Na Edá Media, la continuidá del Reinu d'Asturies nel Reinu de Lleón y la so estensión pal Sur fizo que la llingua s'espardiere tamién nesa dirección. L'asturiano-lleonés fálase tamién en comarques del Norte y Oeste de Lleón, na zona occidental de Zamora y na comarca de Miranda del Douro, nel Noreste de Portugal.